**Michal Bílek** (s. 13. huhtikuuta 1965) on tšekkiläinen jalkapallovalmentaja, joka pelaajana oli puolustaja-keskikenttäpelaaja.

Ura pelaajana
-------------

Bílek hankki jalkapallo-oppinsa Sparta Prahan juniorikoulussa 1970-luvulla onnistuen murtautumaan seuran edustusmiehistöön kaudella 1982–1983. Peliaikaa ei kuitenkaan tullut tyydyttävällä tavalla ja kauden jälkeen hän siirtyi RH Chebiin, josta palasi Spartaan 1985. Uusi yritys tuotti tulosta ja Bílek pelasi neljän kauden aikana 137 ottelua voittaen Spartan kanssa neljä perättäistä Tšekkoslovakian mestaruutta.

Vuonna 1990 Bílek jätti kotimaansa kentät ja suuntasi Espanjaan Real Betisiin. Ura ei kuitenkaan merkittävämmin auennut Espanjassa ja 1992 hän palasi kotimaahansa, jossa hän pelasi Sparta Prahassa kauden 1992–1993. Tämän jälkeen Bílek jatkoi uraansa FK Viktoria Žižkovissa, josta palasi kevätkaudeksi 1997 Sparta Prahaan. Lyhyen piipahduksen jälkeen hän siirtyi FK Tepliceen, jossa päätti pelaajauransa 36-vuotiaana vuonna 2001.

Tšekkoslovakian maajoukkueessa Bílek pelasi vuosina 1987–1993 32 maaottelua ja teki niissä 11 maalia. Hän oli mukana MM-kisoissa 1990. Tšekin maajoukkueessa Bílek pelasi 1993–1995 kolme maaottelua.

### Meriitit valmentajana

* Tšekkoslovakian mestaruus (5): 1987, 1988, 1989, 1990, 1993
* Tšekkoslovakian cup (2): 1988, 1989
* Tšekin mestaruus: 1997
* Tšekin cup: 1994

Ura valmentajana
----------------

Valmennusuransa Bílek aloitti kaudella 2000–2001 FK Teplicen päävalmentajana Petr Radan saatua potkut 19 ottelukierroksen jälkeen. Pesti jäi lyhytaikaiseksi ja kauden jälkeen hän suuntasi Costa Ricalle CS Cartaginésin päävalmentajaksi. Hän palasi kotimaahansa kauden jälkeen ja toimi 2002–2003 Tšekin alle 19-vuotiaiden maajoukkuevalmentajana.

Vuonna 2003 Bílek siirtyi FK Chmel Blšanyn päävalmentajaksi. Seura putosi kauden 2005–2006 päätteeksi pääsarjasta ja Bílek sai potkut tehtävistään. Potkujensa jälkeen hänestä tuli FC Viktoria Plzeňin päävalmentaja, mutta jo syyskuussa Bílekin entinen seura Sparta Praha palkkasi hänet päävalmentajakseen. Hänen johdollaan seura voitti kauden 2006–2007 päätteeksi tuplamestaruuden. Seuraavalla kaudella paikallisvastustaja SK Slavia Praha voitti liigamestaruuden eikä edes cup-mestaruus pelastanut Bílekiä potkuilta ennen kauden viimeistä kierrosta.

Heinäkuussa 2008 Bílekistä tuli slovakialaisseura MFK Ružomberokin päävalmentaja.  Hänen johdollaan seura sijoittui Slovakian liigassa seitsemänneksi. Heinäkuussa 2009 hän jätti seuran ja siirtyi Tšekin maajoukkueen apuvalmentajaksi.

Lokakuussa 2009 Bílekistä tuli Tšekin maajoukkueen uusi päävalmentaja EM-kisoihin 2012 ulottuvalla sopimuksella. Bílekin johdolla Tšekki selvitti tiensä EM-lopputurnaukseen ja maan liitto jatkoi Bílekin sopimusta vuoteen 2014 juuri kisojen alla. Tšekki eteni EM-kisoissa puolivälieriin, joissa hävisi Portugalille 1–0. MM-karsinnoissa 2014 Tšekki menetti mahdollisuutensa kisapaikkaan syyskuun kierroksella ja Bílek ilmoitti eroavansa tehtävästään 11. syyskuuta 2013.

Heinäkuussa 2014 Bílek valittiin georgialaisseura Tbilisin Dynamon päävalmentajaksi. Bílek sai useiden pelaajien tavoin potkut seurasta jo saman vuoden elokuussa.

Syyskuussa 2016 Bílek palkattiin FC Vysočina Jihlavan päävalmentajaksi. Hän sai kuitenkin potkut jo maaliskuussa 2017.

Kesäkuussa 2018 Bílekistä tuli FC Fastav Zlínin päävalmentaja. Tammikuussa 2019 hän siirtyi Kazakstanin maajoukkueen päävalmentajaksi.

Tammikuussa 2020 Bílekistä tuli maajoukkuevalmentajan tehtävän ohella myös FK Astanan päävalmentaja. Hän erosi tehtävästään kuitenkin jo syyskuussa 2020. Marraskuussa 2020 hän jätti myös Kazakstanin maajoukkuevalmentajan tehtävät.

Kesällä 2021 Bílek palasi valmentamaan kotimaahansa, kun hänestä tuli Viktoria Plzeňin päävalmentaja. Debyyttikaudellaan hän luotsasi seuran Tšekin mestariksi. Kaudella 2022/23 Viktoria sijoittui liigassa kolmanneksi. Kauden jälleen Bílek jätti seuran.

### Meriitit valmentajana

* Tšekin mestaruus (2): 2007, 2022
* Tšekin cup (2): 2007, 2008

Lähteet
-------

1. ↑  Bilek nieuwe coach Sparta Praag
2. ↑  Bilek ousted as Sparta lose top spot
3. ↑  Novým trénerom MFK Ružomberok Michal Bílek (Arkistoitu – Internet Archive)
4. ↑  Nakonec jsem moc dlouho nečekal, říká Haškův reprezentační asistent Bílek
5. ↑  Bilek neuer Nationaltrainer
6. ↑  Bilek jusqu'en 2014
7. ↑  Italia-tappio liikaa - Tshekin valmentaja erosi
8. ↑  Rekordní štace. Bílek skončil v Dinamu Tbilisi už po sedmi týdnech
9. ↑  Dva zápasy a sbohem. Dinamo Tbilisi propustilo 12 hráčů i trenéra Bílka
10. ↑  Michal Bílek bude trénovat Jihlavu. Po letech mimo fotbal se cítí nabitý energií
11. ↑  V Jihlavě skončil Bílek. Nastupuje manažer a kouč Jinoch, asistentem bude i Čuhel
12. ↑  Ševci začali s tréninkem. Chci českou kabinu, říká trenér Bílek
13. 1 2  Michal Bilek
14. ↑  Michal Bílek appointed as a new head coach of "Astana"
15. ↑  Michal Bilek resigned as the head coach of "Astana" (Arkistoitu – Internet Archive)
16. ↑  Trenérem Viktorie Plzeň je Michal Bílek
17. ↑  Mistrovský tým sezony 2021/2022 Viktoria Plzeň.
18. ↑  COACH MICHAL BÍLEK WILL NOT CONTINUE IN VIKTORIA IN THE NEXT SEASON


|  |  |  |
| --- | --- | --- |
| Edeltäjä:**Stanislav Griga** | **AC Sparta Prahan päävalmentaja**9/2006–5/2008 | Seuraaja:**Vítězslav Lavička** |

|  |  |  |
| --- | --- | --- |
| Edeltäjä:**Ivan Hašek** | **Tšekin maajoukkueen päävalmentaja**10/2009–9/2013 | Seuraaja:**Pavel Vrba** |

|  |  |  |
| --- | --- | --- |
| Edeltäjä:**Vlastimil Petržela** | **FC Fastav Zlínin päävalmentaja**2018–1/2019 | Seuraaja:**Roman Pivarník** |

|  |  |  |
| --- | --- | --- |
| Edeltäjä:**Stanimir Stoilov** | **Kazakstanin maajoukkueen päävalmentaja**1/2019–11/2020 | Seuraaja:**–** |

|  |  |  |
| --- | --- | --- |
| Edeltäjä:**Adrián Guľa** | **Viktoria Plzeňin päävalmentaja**2021–2023 | Seuraaja:**Miroslav Goubek** |

Tšekkoslovakian joukkue – Jalkapallon MM-kilpailut 1990
1 Stejskal
2 Bielik
3 Kadlec
4 Hašek
5 Kocian
6 Straka
7 Bílek
8 Chovanec
9 Kubík
10 Skuhravý
11 Moravčík
12 Fieber
13 Němec
14 Weiss
15 Kinier
16 Hýravý
17 Knoflíček
18 Luhový
19 Griga
20 Němeček
21 Mikloško
22 Palúch
Valmentaja Vengloš

Tšekin joukkue – Jalkapallon EM-kilpailut 2012
1 Čech |
2 Gebre Selassie |
3 Kadlec |
4 Suchý |
5 Hubník |
6 Sivok |
7 Necid |
8 Limberský |
9 Rezek |
10 Rosický |
11 Petržela |
12 Rajtoral |
13 Plašil |
14 Pilař |
15 Baroš |
16 Laštůvka |
17 Hübschman |
18 Kolář |
19 Jiráček |
20 Pekhart |
21 Lafata |
22 Darida |
23 Drobný |
Valmentaja Bílek